**DĖL ROKIŠKIO RAJONO SAVIVALDYBĖS TARYBOS 2011 M. LAPKRIČIO 18 D. SPRENDIMO NR. TS-15.214 ,,DĖL VIENKARTINĖS SOCIALINĖS PARAMOS TEIKIMO KOMISIJOS IR JOS VEIKLOS NUOSTATŲ PATVIRTINIMO“ DALINIO PAKEITIMO**

2016 m. lapkričio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba n u s p r e n d ž i a:

P a p i l d y t i Rokiškio rajono savivaldybės tarybos 2011 m. lapkričio 18 d. sprendimu Nr. TS-15.214 patvirtintų Vienkartinės socialinės paramos teikimo komisijos veiklos nuostatų II dalį 6.7 punktu:

„6.7. Asmenims (šeimoms), kurių šeimoje nuo 2016 m. ir vėliau gimė dvynukai, skirti vienkartinę 1000 Eur pašalpą, gimė trynukai – 1500 Eur pašalpą“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka

Savivaldybės meras Antanas Vagonis

Zita Čaplikienė

Rokiškio rajono savivaldybės tarybai

**AIŠKINAMASIS RAŠTAS PRIE SPRENDIMO ,,DĖL VIENKARTINĖS SOCIALINĖS PARAMOS TEIKIMO KOMISIJOS IR JOS VEIKLOS NUOSTATŲ PATVIRTINIMO’’ DALINIO PAKEITIMO**

**Parengto projekto tikslai ir uždaviniai.** Skirti vienkartines pašalpas asmenims (šeimoms), kurių šeimoje nuo 2016 m. ir vėliau gimė dvynukai ar trynukai.

**Šiuo metu teisinis reglamentavimas.** Lietuvos Respublikos vietos savivaldos įstatymas.

**Sprendimo projekto esmė**. Vienkartinė socialinė parama finansuojama iš savivaldybės biudžeto lėšų, ir šiuo tarybos sprendimu siūloma pakeisti ir papildyti tarybos sprendimą ,,Dėl Rokiškio rajono savivaldybės tarybos 2011 m. lapkričio 18 d. sprendimo Nr. TS-15.214 ,,Dėl Vienkartinės socialinės paramos teikimo komisijos ir jos veiklos nuostatų patvirtinimo”.

**Galimos pasekmės, priėmus siūlomą tarybos sprendimo projektą:**

**teigiamos –** pagal priimtą tarybos sprendimą bus galimybė skirti vienkartines pašalpas asmenims (šeimoms), kurių šeimoje nuo 2016 m. ir vėliau gimė dvynukai arba trynukai. Šiais metais Rokiškio rajone vienai šeimai gimė dvynukai ir vienai šeimai – trynukai (2015 m. 5 šeimoms gimė dvynukai, 2014 m. – 6 šeimoms, 2013 m. – 3 šeimoms);

**neigiamų** – nėra.

**Finansavimo šaltiniai ir lėšų poreikis**: lėšos bus iš rajono savivaldybės biudžeto, Socialinės paramos ir sveikatos skyriui skirtų socialinei paramai asignavimų.

**Suderinamumas su Lietuvos Respublikos galiojančiais teisės norminiais aktais**: Lietuvos Respublikos vietos savivaldos įstatymas ir šio įstatymo pakeitimai.

**Sprendimo projekto antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertinamas antikorupciniu požiūriu.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Socialinės paramos ir sveikatos skyriaus

vedėjo pavaduotoja Zita Čaplikienė